
ΠΡΟ ΕΔΡΙΚΑ ΔΙΑΤΑΓΜ ΑΤΑ 

(ΐ) 

Εγκριση σύστασης του κοινωφελούς ιδρύματος με την επω¬ 
νυμία «ΙΔΡΥΜΑ ΕΛΛΗΝΟ-ΡΩΣΣΙΚΗΣ ΣΥΝΕΡΓΑΣΙΑΣ» και 
αντίστοιχη επωνυμία στην Αγγλική «ΡΟΙΙΝϋΑΤΙΟΝ ΡΟΒ 
ΤΗΕ ΟΒΕΕΚ-ΒυδδΙΑΝ ΟΟΟΡΕΒΑΤΙΟΝ» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την με αριθ. 144043/1.7.1993 πράξη της Συμβολαιο¬ 


γράφου Αθηνών Ειρήνης Ρουσσάκη-Κατριβάνου, όπως τρο¬ 
ποποιήθηκε με τις αριθ. 144628/15.7.1994 και 144810/ 
23.11.1994 πράξεις της ίδιας συμβολαιογράφου, με τις 
οποίες η «ΠΑΝΝΙΚΟΣ ΕΚΔΟΤΙΚΗ ΕΜΠΟΡΙΚΗ ΑΝΩΝΥΜΗ 
ΕΤΑΙΡΕΙΑ» σύστησε κοινωφελές ίδρυμα με την επωνυμία 
«ΙΔΡΥΜΑ ΕΛΛΗΝΟ-ΡΩΣΣΙΚΗΣ ΣΥΝΕΡΓΑΣΙΑΣ» και αντί¬ 
στοιχη επωνυμία στην αγγλική γλώσσα «ΡΟϋΝΩΑΤΙΟΝ ΡΟΒ 
ΤΗΕ ΟΒΕΕΚ-ΒϋδδΙΑΝ ΟΟΟΡΕΒΑΤΙΟΝ» και την αντίστοιχη 
επωνυμία στη Ρωσσική γλώσσα και με έδρα την Αθήνα. 

2. Τις διατάξεις των άρθρων: α) 95 και 98 του Α Ν. 2039/ 
39, β) 101 και 119 του Εισαγωγικού Νόμου του Αστικού Κώ¬ 
δικα και γ) 108 και 110 του Αστικού Κώδικα. 

3. Την από 19.10.1993 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1026431/268/0006Α/2.3.1994 κοινή από¬ 
φαση του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 154/Β/1994). 

Με πρόταση των Υπουργών Εξωτερικών, Εθνικής Οικονο¬ 
μίας, Πολιτισμού και του Υφυπουργού Οικονομικών, αποφα¬ 
σίζουμε: 

Αρθρο μόνο 

1 Εγκρίνουμε τη σύταση του κοινωφελούς ιδρύματος με 
την επωνυμία «ΙΔΡΥΜΑ ΕΛΛΗΝΟ-ΡΩΣΣΙΚΗΣ ΣΥΝΕΡΓΑ¬ 
ΣΙΑΣ» και αντίστοιχη επωνυμία στην αγγλική γλώσσα «ΡΟϋΝ- 
ϋΑΤΙΟΝ ΡΟΒ ΤΗΕ ΘΒΕΕΚ-ΒΙΙδδΙΑΝ ΟΟΟΡΕΒΑΤΙΟΝ» και 
την αντίστοιχη επωνυμία στη Ρωσσική γλώσσα η οποία έγινε 
από την «ΓΙΑΝΝΙΚΟΣ ΕΚΔΟΤΙΚΗ ΕΜΠΟΡΙΚΗ ΑΝΩΝΥΜΗ 
ΕΤΑΙΡΕΙΑ» με τηναριθμ. 144043/1.7.1993 πράξη της Συμ¬ 
βολαιογράφου Αθηνών Ειρήνης Κ. Ρουσσάκη-Κατριβάνου, 
όπως τροποποιήθηκε με τις αρ. 144268/15.7.1994 και 
144810/23.11.1994 πράξεις της Ιδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών 
Εξωτερικών, Εθν. Οικονομίας, Οικονομικών και Πολιτισμού 
και διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/39 και 
των διαταγμάτων που εκδάθηκαν ή θα εκδοθούν σε εκτέλεση 
του νάμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείταιαπά δεκατρία (13) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την 

επωνυμία «ΙΔΡΥΜΑ ΕΛΛΗΝΟ-ΡΩΣΣΙΚΗΣ ΣΥΝΕΡΓΑ¬ 
ΣΙΑΣ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΕΛΛΗ- 
ΝΟ-ΡΩΣΣ1ΚΗΣ ΣΥΝΕΡΓΑΣΙΑΣ», με συντετμημένο τίτλο 
«ΙΕΡΣ» και αντίστοιχη επωνυμία στην Αγγλική γλώσσα «ΡΟΙΙ- 
ΝϋΑΤΙΟΝ ΡΟΗ ΤΗΕ ΟΗΕΕΚ-ΒΙΙδδΙ ΑΝ ΟΟΟΡΕΒΑΤΙΟΝ- 
ΡΟΗΟ» και την αντίστοιχη επωνυμία στη Ρωσσική γλώσσα, 
που συστήθηκε απάτην «ΓΙΑΝΝΙΚΟΣ ΕΚΔΟΤΙΚΗ ΑΝΩΝΥΜΗ 
ΕΤΑΙΡΕΙΑ» με την αρ. 144043/1.7.1993 πράξη της συμβο¬ 
λαιογράφου Αθηνών Ειρήνης Ρουσσάκη-Κατριβάνου, όπως 
τροποποιήθηκε με τις αριθ. 144628/15.7.1994 και 144810/ 
23.1.1994 πράξεις της ίδιας συμβολαιογράφου, αποτελεί νο¬ 
μικά πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργανι¬ 
σμού, του Α.Ν. 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγρά¬ 
φει περιμετρικά μέσα σε πλαίσιο, την επωνυμία του ιδρύμα¬ 
τος και στο μέσον αυτής την έδρα και το έτος έγκρισης της 
σύστασής του. Επίσης στο μέσον αυτής είναι αποτυπωμένες 
η Ελληνική και η Ρωσσική σημαία. 

Άρθρο 2 
Σκοπός - Μέσα 

1. Σκοποί του Ιδρύματος είναι: 

α. Η συμβολή στην πολύπλευρη καλλιέργεια των σχέσεων 
φιλίας και συνεργασίας μεταξύ των λαών της Ελλάδος και της 
Ρωσσικής Ομοσπονδίας. 

β. Η αλληλογνωριμία με την ιστορία και τον πολιτισμό των 
λαών της Ελλάδας και της Ρωσσικής Ομοσπονδίας, όπως και 
με τα επιτεϋγματά τους στη σύγχρονη εποχή. 

γ. Η προβολή του Ελληνικού πολιτισμού στη Ρωσσική Ομο¬ 
σπονδία και η συμβολή στην αναβάθμιση του ρόλου του Ελλη¬ 
νισμού στη Ρωσσία, ως γέφυρας επικοινωνίας μεταξύ των δύο 
χωρών. 

δ. Η συμβολή στη διευκόλυνση της επικοινωνίας μεταξύ 
κρατικών και ιδιωτικών φορέων των δύο χωρών, όπως και η 
ανάπτυξη κοινωνικού ρεύματος στις δύο χώρες υπέρ της καλ¬ 
λιέργειας των δεσμών και της συνεργασίας τους σε όλους 
τους τομείς και οε αμοιβαίο όφελος, καθώς και προς όφελος 
της διεθνούς ασφάλειας, της ειρήνης και της συνεργασίας. 

Σε κάθε περίπτωση το Ίδρυμα δεν υποκαθιατά την δραστη¬ 
ριότητα των αρμοδίων κρατικών φορέων των δύο χωρών και 
δρα εντός των πλαισίων της εξωτερικής πολιτικής, την οποία 
χαράσαουν οι υπεύθυνες Κυβερνήσεις της Ελλάδος και της 
Ρωσσικής Ομοσπονδίας. 

ε. Η επιστημονική μελέτη της ιστορίας των διμερών σχέ¬ 
σεων, όπως και των συγχρόνων ελληνο-ρωσσικών σχέσεων 
στον πολιτικό, διπλωματικό, πολιτιστικό, επιστημονικό, οικο¬ 
νομικό και εμπορικό τομέα και η παροχή επιστημονικών εκτι¬ 
μήσεων στους ενδιαφερομένους, κρατικούς και ιδιωτικούς 
φορείς, χωρίς εμπορικό κέρδος. 

στ. Κατά το πνεύμα των ανωτέρω εδαφίων του παρόντος 
άρθρου το Ίδρυμα μπορεί να επεκτείνει τη συνεργασία του 
και με άλλες χώρες της Κοινοπολιτείας Ανεξαρτήτων Κρα¬ 
τών, όπως και με τη Δημοκρατία της Γεωργίας και τα κράτη 


της Βαλτικής, δημιουργώντας για τον σκοπό αυτό την κατάλ¬ 
ληλη οργανωτική υποδομή. 

2. Μέσα για την εκπλήρωση των σκοπών είναι: 
α. Η διοργάνωση σεμιναρίων, διαλέξεων, συνεδρίων και άλ¬ 
λων εκδηλώσεων. 

β. Η ανταλλαγή επισκέψεων αντιπροσωπειών από και προς 
τις δύο χώρες. 

γ. Η έκδοση περιοδικού δελτίου ή περιοδικού με αντικεί¬ 
μενο τη δραστηριότητα του Ιδρύματος και την πορεία των ελ¬ 
ληνο-ρωσσικών σχέσεων, σε όλους τους τομείς. 

δ. Η εκτέλεση προγραμμάτων ατομικών και συλλογικών με¬ 
λετών, σχετικών με τα ενδιαφέροντα του Ιδρύματος. Οι μελέ¬ 
τες εκπονούνται από εξωτερικούς συνεργάτες του Ιδρύματος 
ή τις υπηρεσίες του. 

ε. Η συνεργασία με ανάλογα ιδρύματα και οργανώσεις του 
εσωτερικού και του εξωτερικού. 

στ. Η δημιουργία Κέντρου Τεκμηρίωσης των ελληνο- 
ρωσσικών σχέσεων, σε όλους τους τομείς της πολιτικής, δι¬ 
πλωματικής, οικονομικής, εμπορικής, πολιτιστικής και επι¬ 
στημονικής συνεργασίας των δύο χωρών, όπως και της ιστο¬ 
ρίας των διμερών σχέσεων. 

ζ. Η δημιουργία Πολιτιστικού Κέντρου, Εντευκτηρίου, Βι¬ 
βλιοθήκης, Αρχείου οπτικοακουσηκών μέσων και Κέντρου 
Ρωσσικού Τύπου. 

η. Η συνεργασία με τους ενδιαφερομένους και καθ’ ύλην 
αρμοδίους κρατικούς φορείς των δύο χωρών. 
θ. Κάθε άλλο νόμιμο μέσο. 

Αρθρο 3 

• Περιουσία - Πόροι 

1. Περιουσία του ιδρύματος αποτελούν: 

α) Χρηματικό ποσό σαράντα, εκατομμυρίων (40.000.000) 
δρχ. 

β) Βιβλία, συγγράμματα και μελέτες, έπιπλα γραφείου, 
γραφομηχανές, όπως περιγράφονται στο αρ. 20/15.11.1993 
πρακτικό συνεδρίασης του Διοικ. Συμβουλίου της ιδρύτριας 
εταιρείας. 

2. Πόροι του ιδρύματος είναι: 

α) Οι τόκοι από μετρητά χρήματα των καταθέσεων του 
Ιδρύματος σε Τράπεζες ή άλλους πιστωτικούς οργανι¬ 
σμούς. 

β) Οι χρηματικές παροχές ή ιδιωτικές και κρατικές επιχορη¬ 
γήσεις και παραχωρήσεις οποιοσδήποτε νομικής μορφής 
προς το Ίδρυμα, καθώς και οι κληρονομίες, κληροδοσίες και 
δωρεές, οποιουδήποτε φυσικού ή νομικού προσώπου, προς 
αυτό. 

γ) Τα τυχόν έσοδα από τις εκδηλώσεις και τις δραστηριότη¬ 
τες που θα πραγματοποιηθεί τα Ίδρυμα σύμφωνα με το άρ¬ 
θρο 2 του παρόντος οργανισμού. 

Άρθρο 4 

Διοίκηση 

1. Το ίδρυμα διοικείται από εννεαμελές Διοικητικό Συμβού¬ 
λιο του οποίου τα μέλη διορίζονται κόθε τρία χρόνια από την 
ιδρύτρια εταιρεία, μετά δε τη λύση αυτής θα εκλέγονται από 
το Δ. Συμβούλιο του Ιδρύματος. 

Το πρώτο Διοικ. Συμβούλιο του Ιδρύματος αποτελούν οι: 

α) Ιωάννης Γιαννίκος 

β) Απόστολος Γεωργιάδης 

γ) Στυλιανός-Ελευθέριος Μαυρομμάτης 

δ) Βαρδής Βαρδινογιόννης 

ε) Ευστάθιος Παναγούλης 

στ) Θεόδωρος Γιαννίκος 

ζ) Ευστάθιος Γιαννίκος 

η) Χρήστος Γιαννίκος 

θ) Ειρήνη Κατριβάνου 

2. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Πρόεδρο, τον Αντιπρόε¬ 
δρο, που είναι και ο Διευθυντής του Ιδρύματος, το Γραμματόα 
και τον Ταμία, κατά την πρώτη συνεδρίαση αυτού. 

3. Σε περίπτωση αποποίησης, παραίτησης, έκπτωσης, ανι¬ 
κανότητας, θανάτου ή αντικατάστασης, για οποιοδήποτε νό¬ 
μιμο λόγο, κάποιου από τα μέλη του Διοικητικού Συμβουλίου, 
ορίζεται αντικαταστάτης του με απόφαση του Διοικ. Συμβου¬ 
λίου της ιδρύτριας εταιρείας εφαρμοζομένων των διατάξεων 
του άρθρου 99 του Α.Ν. 2039/39. 

Σύμβουλος που απουσιάζει ή κωλύεται, μπορεί με δική του 
ευθύνη να αναθέσει την αντιπροσώπευσή του στο Δ. Συμβού¬ 
λιο μόνο σε άλλο μέλος του Δ. Συμβουλίου. Η εντολή αυτή 
μπορεί να δοθεί με επιστολή που υπογράφεται ιδιοχείρους και 
απευθύνεται στο Διοικ. Συμβούλιο. Η εξουσιοδότηση για αντι¬ 
προσώπευση μπορεί να περιλαμβάνει μία ή και περισσότερες 
συνεδριάσεις. Κάθε σύμβουλος έχει το δικαίωμα να αντιπρο¬ 
σωπεύει έναν μόνο κωλυόμενο. 

4. Το Διοικητικό Συμβούλιο συνεδριάζει τακτικά ανά χρο¬ 
νικά διαστήματα που καθορίζονται με απόφασή του και έκτα¬ 
κτα όποτε το ζητήσει ο Πρόεδρος ή η πλειοψηφία των υπαρ¬ 
χόντων μελών του, με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα 
παρόντα μέλη και τα αντιπροσωπευόμενα μέλη είναι περισσό¬ 
τερα από τα απάντα. Μεταξύ των παρόντων πρέπει υποχρεω¬ 
τικά να είναι ο Πρόεδρος ή ο νόμιμος αναπληρωτής του, δηλ. 
ο Αντιπρόεδρος. 

6. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων και των αντιπροσωπευομέ- 
νων μελών και σε περίπτωση ισοψηφίας υπερισχύει η γνώμη 
με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από πέντε (5) συνεχείς 
συνεδριάσεις, θεωρείται ότι έχει παραιτηθεί και η κενή θέση 
αυτού συμπληρώνεται κατά τα οριζόμενα στην παρ. 3 του πα¬ 
ρόντος άρθρου. 

8. Σε κάθε συνεδρίαση του Διοικητικού Συμβουλίου τηρού¬ 
νται πρακτικά, στα οποία καταχωρίζονται όλες οι αποφάσεις 
που λαμβάνονται από αυτό, καθώς και η γνώμη των μελών που 
τυχόν διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορικών 
ή άλλων εξόδων που δαπάνησαν για την εκτέλεση υπηρεσίας 
του ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματοποιή¬ 
θηκαν νόμιμα. 

10. Ειδική Τιμητική Επιτροπή προσωπικοτήτων συνίσταται 
στη δεύτερη τακτική συνεδρίαση του Δ. Συμβουλίου, που 
αποτελείται από δεκαπέντε {15) μέλη, με σκοπό να παρέχει 
γνώμες και συμβουλές στο Διοικ. Συμβούλιο για την αποτελε¬ 
σματικότερη άσκηση των καθηκόντων του. Τα μέλη της Επι¬ 
τροπής αυτής έχουν θητεία 3ετή και εκλέγονται από το Διοικ. 
Συμβούλιο που αποφασίζει κατά πλειοψηφία. Οι συστάσεις 
και αποφάσεις του συμβουλευτικού αυτού οργάνου δεν είναι 
δεσμευτικές για το Διοικ. Συμβούλιο. Σε περίπτωση αποποίη¬ 
σης, ανικανότητας ή θανάτου η κενή θέση πληροϋται ομοίως 
με απόφαση του Διοικ. Συμβουλίου λαμβανομένη με πλειο¬ 
ψηφία και για το υπόλοιπο της θητείας. Τα μέλη της Ειδ. Τιμη¬ 
τικής Επιτροπής προσφέρουν τις υπηρεσίες του χωρίς 
αμοιβή. 


Αρθρο 5 

Διεύθυνση 

1. Η Διεύθυνση του Ιδρύματος αποτελείται από δύο κλά¬ 
δους τον Ερευνητικό και τον Διοικητικό και ασκείται από τον 
Διευθυντή του Ιδρύματος, ο οποίος είναι και ο Αντιπρόε¬ 
δρος. 

2. Ο Διευθυντής προΐσταται του προσωπικού του Ιδρύμα¬ 
τος, καταρτίζει τα ερευνητικά προγράμματα και διευθύνει τις 
δραστηριότητες του Ιδρύματος, θέτοντας αυτές υπό την 
έγκριση του Διοικ. Συμβουλίου. 

3. Τα επιμέρους καθήκοντα και αρμοδιότητες του Διευθυ¬ 
ντή, εξειδικεύονται λεπτομερώς με αποφάσεις του Διοικ. 
Συμβουλίου. 

4. Τον Διευθυντή όταν αυτός κωλύεται να ασκήσει τις αρ¬ 
μοδιότητες του, αναπληρώνει ο Γραμματέας του Ιδρύμα¬ 
τος. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα 
που αφορά τπ διοίκηση και τη λειτουργία του, τη διάθεση των 
πόρων αυτού, καθώς και για κάθε ενέργεια που σχετίζεται με 
την εκπλήρωση του σκοπού του, πάντοτε όμως σύμφωνα με 
τις διατάξεις της συστατικής πράξης, του παρόντος οργανι¬ 
σμού, του Α.Ν. 2039/39 και των διαταγμάτων που εκδδθηκαν 
ή θα εκδοθοϋν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή {Υπουργό Οικονομι¬ 
κών ή Νομάρχη Αθηνών) τον προϋπολογισμό και απολογισμό 
του ιδρύματος, σύμφωνα με τις διατάξεις των άρθρων 101 και 
102 του Α.Ν. 2039/39 και του από 20.12.1939 Β ,Δ/τος (ΦΕΚ 
552/Α/1939). 

Μαζί με το απολογισμό, καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπικού ή 
συνεργατών του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋπολογι¬ 
σμό του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς και 
την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής 
νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευερ¬ 
γετών και δωρητών του ιδρύματος. 

ε) Αποφασίζει τη διοργάνωση, στην Ελλάδα και το εξωτε¬ 
ρικό, επιστημονικών και λοιπών εκδηλώσεων που συντελούν 
στην επιτυχία του σκοπού του ιδρύματος. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, στην 
ημεδαπή και την αλλοδαπή καθώς και στις σχέσεις του με 
κάθε τρίτο, αυτοπροσώπως ή με πρόσωπο που ορίζεται απ’ 

αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και 
διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη του 
Διοικητικού Συμβουλίου επτά (7) τουλάχιστον μέρες πριν από 
τη συνεδρίαση. 

γ) Καταρτίζει, βοηθοϋμενος από το Γραμματέα, την ημερή¬ 
σια διάταξη των θεμάτων που θα συζητηθούν, την οποία και 
υπογράφει. 

θέμα που δεν περιλαμβάνεται σ' αυτήν δεν συζητείται, 
εκτός αν πρόκειται για επείγουσα υπόθεση και συμφωνήσει 
γι' αυτό η πλειοψηφία των παρόντων μελών του Διοικητικού 
Συμβουλίου. 

δ) Εισηγείται στο Διοικητικό Συμβούλιο τα θέματα της συ¬ 
ζήτησης. Μπορεί όμως, όποτε κρίνει σκόπιμο, να αναθέτει 
την εισήγηση διαφόρων θεμάτων σε άλλο μέλος του Διοικητι¬ 
κού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύμα¬ 
τος, εκτελεϊ τις αποφάσεις του Διοικητικού Συμβουλίου και 
ενεργεί σύμφωνα με τις ειδικές εξουσιοδοτήσεις και εντολές 
αυτού. 

2. Τον Πρόεδρο, όταν απουσιάζει ή κωλύεται, αναπληρώνει 
ο Αντιπρόεδρος και σε περίπτωση απουσίας ή κωλύματος 
τούτου, άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 8 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την 
καταστροφή ή την απώλεια τούτων, 
ε) Φροντίζει για τις δημόσιες σχέσεις του Ιδρύματος. 

2. Ο Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών) να βοηθείται από υπάλληλο του ιδρύματος, την ευ¬ 
θύνη όμως για τις ενέργειες φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. - 
β) Καταθέτει τα έσοδα του ιδρύματος, σε ένα από τα πιστω¬ 
τικά ιδρύματα που ορίζονται στο άρθρο 73 του Α.Ν. 2039/39, 
έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή έκτακτων και επει- 
γουσών δαπανών του ιδρύματος, το ύψος του οποίου καθορί¬ 
ζεται με απόφαση του Διοικητικού Συμβουλίου κάθε έτους. 


γ) Εκτελεϊ κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απολο¬ 
γισμού και ισολογισμού του ιδρύματος, βοηθούμενος από τον 
Διευθυντή του Ιδρύματος. 

2. Τον Ταμία, όταν απουσιάζει ή κωλύεται αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οο!α αρχίζει την 1 η Ιανουάριου και λήγει την 
31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβερνήσεως 
του σχετικού Π. Δ/τος έγκρισης της σύοτασης του ιδρύματος, 
η οποία μπορεί να παραταθεί μέχρι την 31η Δεκεμβρίου του 
επόμενου ημερολογιακού έτους, με απόφαση του Διοικητι¬ 
κού Συμβουλίου που λαμβάνεται οτην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμ¬ 
φωνα με τις διατάξεις των άρθρων 101 και 102 του Α.Ν. 
2039/39 και του από 20.12.1939 σχετικού Διατάγματος ΦΕΚ 
552/Α/22.12.1939). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού Συμ¬ 
βουλίου. 

γ) Βιβλίο λογιστικής παρακολούθησης στο οποίο καταχωρί¬ 
ζονται με χρονολογική σειρά και με λογιστική τάξη, όλα τα 
έσοδα και έξοδα του ιδρύματος που πραγματοποιούνται στη 
διάρκεια της χρήσης. 

δ) Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής, θεωρημένα από τον Πρόεδρο 

2. Εκτός από τα παραπάνω βιβλία και στοιχεία, το Διοικη¬ 
τικό Συμβούλιο αποφασίζει την τήρηση και άλλων βιβλίων και 
στοιχείων, τα οποία κρίνει ότι είναι απαραίτητα για την παρα¬ 
κολούθηση της διαχείρισης της περιουσίας του ιδρύματος και 
της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να 
συμπληρωθεί με Προεδρικό Διάταγμα, σύμφωνα με τις διατά¬ 
ξεις των άρθρων 98 του Α.Ν. 2039/39 και 110 και 119 του 
Αστικού Κώδικα, ύστερα από πρόταση του Διοικητικού Συμ¬ 
βουλίου αυτού, η οποία λαμβάνεται με πλειοψηφία των 2/3 
του συνολικού αριθμού των μελών του. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει, σύμ¬ 
φωνα με τις διατάξεις του αριθ. 118 του Α.Κ. 

2. Σε περίπτωση διάλυσης του ιδρύματος για οποιοδήποτε 

λόγο, η περιουσία του περιέρχεται σε κοινωφελές ημεδαπό 
ίδρυμα, το οποίο θα καθοριστεί με απόφαση του Διοικητικού 
Συμβουλίου για την εκτέλεση των Ιδιων σκοπών. 

Στους Υπουργούς Εξωτερικών, Εθνικής Οικονομίας, Πολι¬ 
τισμού και στον Υφυπουργό Οικονομικών αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 21 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

οι υπουργοί 

ΕΞΩΤΕΡΙΚΟΝ ΕΘΝ. ΟΙΚΟΝΟΜΙΑΣ 

Κ. ΠΑΠΟΥΛΙΑΣ ΙΩΑΝ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ._Ε5/440 (2) 

Πρακτική άσκηση σπουδαστών ΤΕΙ στο Δήμο Ν. Ιωνίας Θεσ¬ 
σαλονίκης. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ ΚΑΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ' του Ν. 
1351/83 (ΦΕΚ 56 Α') «Εισαγωγή σπουδαστών στην Τριτο¬ 
βάθμια Εκπαίδευση και άλλες διατάξεις». 

2. Τιςδιατάξειςτουάρθρου29Α του Ν. 1558/1986, όπως 
συμπληρώθηκαν με το άρθρο 27 του Ν. 2081/92 (ΦΕΚ 154 
Α'). 

3. Το γεγονός ότι, από τις διατάξεις της απόφασης αυτής, 
προκαλείται δαπάνη η οποία ρυθμίζεται με τις διατάξεις των 
παρ. 3 και 4 της παρούσας και αναφέρεται το ύψος της προ- 
καλούμενης δαπάνης και η εγγραφή πίστωσης στον οικείο 
προϋπολογισμό για την κάλυψή της. 

4. Την ανάγκη εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευσης 
προκειμένου να αποκτήσουν την απαιτούμενη επαγγελματική 
εμπειρία. 

5. Τις αποφάσεις του Πρωθυπουργού και του Υπουργού 
Εθνικής Παιδείας και θρησκευμάτων την αριθμ. Η/5615/94 
ΦΕΚ 567/Β' 21.7.94 «Αρμοδιότητες Αναπληρωτή Υπουργού 
Εθνικής Παιδείας και θρησκευμάτων», αποφασίζουμε: 

1. Καθορίζουμε τον αριθμό πρακτικής άσκησης σπουδα¬ 
στών ΤΕΙ στο Δήμο Ιωνίας Θεσσαλονίκης, αρμοδιότητας 
Υπουργείου Εσωτερικών, ως εξής: 

ΔΗΜΟΣ ΙΩΝΙΑΣ ΘΕΣΣΑΛΟΝΙΚΗΣ 

θέσεις: (3) σπουδαστών της Σχολής Διοίκησης και Οικονο¬ 
μίας 

θέσεις: (4) σπουδαστών της Σχολής Τεχνολογικών Εφαρ¬ 
μογών 

θέσεις: (1) σπουδαστή της Σχολής Τεχνολογίας Γεωπο¬ 
νίας 

2. Η πρακτική άσκηση των σπουδαστών ΤΕΙ πραγματο¬ 
ποιείται ανά εξάμηνο κάθε ακαδημαϊκού χρόνου, αρχίζοντας 
από 1.1.1995. 

3. Οι αποζημιώσεις και ασφαλιστικές εισφορές των ασκου- 
μένων σπουδαστών ΤΕΙ βαρύνουν τον προϋπολογισμό του 
Δήμου Ιωνίας Θεσσαλονίκης. 

4. Από τις διατάξεις αυτής της απόφασης προκαλείται δα¬ 


πάνη σε βάρος του προϋπολογισμού του Δήμου Ιωνίας Θεσ¬ 
σαλονίκης ύψους 5.815.600 δρχ., (8 σπουδ. κ 60.800 χ 12 
μήνες) περίπου για το τρέχον οικον. έτος και για καθένα από 
τα επόμενα οικον. έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ιωνίας Θεσσαλονίκης ύψους 
5.760.000 δρχ. με τα στοιχεία Κ.Α. 15/112.1 και Κ.Α. 05/ 
112 . 1 . 

Η απόφαση αυτή να δημόσιευθεί στην Εφημερίδα της Κυ- 
βερνήσεως. 

Αθήνα, 22 Φεβρουάριου 1995 
οι υπουργοί 

ΕΣΩΤΕΡΙΚΩΝ ΑΝΑΠΛ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΚΩΝ. ΣΚΑΝΔΑΛ1ΔΗΣ ΦΙΛ. ΠΕΤΣΑΛΝΙΚΟΣ 

-♦- 

Αριθ. ΥΠΠΟ/ΔΙΛΑΠ/Γ/219/8918 (3) 

Χαρακτηρισμός ως έργου τέχνης και ιστορικού διατηρητέου 

μνημείου της Δημοτικής Βρύσης στο Δομοκό Νομού Φθι- 

ώτιδος. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τΑ726.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «περί Κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61/Α/13.4,92)». 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργώ Πολιτι¬ 
σμού και τους Προϊσταμένους Υπηρεσιών του ίδιου Υπουρ¬ 
γείου (ΦΕΚ 210/ΤΒ724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11.91 υπουργική απόφαση «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή Υπουρ¬ 
γού» στους Γεν. Γ ραμματείς, Γ εν. Διευθυντές και Προϊσταμέ¬ 
νους των Διευθύνσεων, Τμημάτων και Γ ραφείων της Κεντρι¬ 
κής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 27/24.11.1994, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις διατά¬ 
ξεις του Ν. 1469/1950, τη Δημοτική Βρύση, στο Δομοκό Ν. 
Φθιώτιδας, διότι η απλότητα της κατασκευής της, η διαμόρ¬ 
φωση των υλικών και η διάθεση διακόσμηοής της συνθέτουν 
ένα αρμονικό σύνολο. Επίσης αποτελεί σημείο αναφοράς για 
τους κατοίκους της περιοχής και είναι σημαντική για τη με¬ 
λέτη της Ιστορίας της Αρχιτεκτονικής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στήν Εφημερίδα της Κυ- 
βερνήσεως. 

Αθήνα, 3 Φεβρουάριου 1995 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

- 4 - 

Αριθ. ΥΠΠΟ/ΔΙΛΑΠ/Γ/215/8752 (4) 

Χαρακτηρισμός ως ιστορικού διατηρητέου μνημείου του κτι¬ 
ρίου ιδ. Κληρ. Γριβάκη ατην οδό Ευγενικού 7 στο Ηράκλειο 

Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τΑ726.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «περί Κάρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61/Α/13.4 92)». 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διϋπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτι¬ 
σμού και τους Προϊσταμένους Υπηρεσιών του ίδιου Υπουρ¬ 
γείου (ΦΕΚ 210/ΤΒ724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11.91 υπουργική απόφαση «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή Υπουρ¬ 
γού» στους Γεν. Γραμματείς, Γεν. Διευθυντές και Προϊσταμέ¬ 
νους των Διευθύνσεων, Τμημάτων και Γ ραφείων της Κεντρι¬ 
κής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ», 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 27/24.11.1994, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το κτίριο 
ιδιοκτησίας Κληρ. Γριβάκη στην οδό Ευγενικού 7 στο Νρά- 
κλειο Κρήτης, γιατί πρόκειται για αξιόλογο κτϊσμα Βαλκανικής 
Αρχιτεκτονικής αναπόσπαστο τμήμα του παλαιού Πολεοδομι- 
κού ιστού του Ιστορικού Κέντρου της πόλεως, σημαντικό για 
τη μελέτη της Ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιανουάριου 1995 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 


Αριθ. ΥΠΠΟ/ΔΙΛΑΠ/ΓΖ5/8749 (5) 

Χαρακτηρισμός του κτιρίου στην οδό Παπαστράτου 76, στο 
Αγρίνιο, ιδ. Αρβανίτη ως έργου τέχνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τΑ726.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «περί Κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61/Α/13.4.92)». 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτι¬ 
σμού και τους Προϊσταμένους Υπηρεσιών του ίδιου Υπουρ¬ 
γείου (ΦΕΚ 210/τΒ724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11.91 υπουργική απόφαση «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή Υπουρ¬ 
γού» στους Γ εν. Γ ραμματείς, Γ εν. Διευθυντές και Προϊσταμέ¬ 
νους των Διευθύνσεων, Τμημάτων και Γ ραφείων της Κεντρι¬ 
κής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 26/10.11.1994, αποφασί¬ 
ζουμε: 

Χαρακτηρίζουμε ως έργο τέχνης το κτίριο ιδιοκτησίας Αρ¬ 
βανίτη, στην οδό Παπαστράτου 76, στο Αγρίνιο, διότι πρόκει¬ 
ται για αξιόλογο δείγμα κτιρίου με γνωρίσματα νεοκλασσικής 
τυπολογίας (συνθετική αρμονία του ογκοπλαστικοϋ περι¬ 
γράμματος και μορφολόγηση των όψεων που κυριαρχεί ευ- 
ρυθμία, συμμετρία κ.λπ.). 

Επίσης παρουσιάζει ιδιαίτερα αρχιτεκτονικά και μορφολο- 
γικά στοιχεία στις όψεις (μαρμάρινα μπαλκόνια και φουρού- 
σια, χυτοσίδηρό κιγκλιδώματα κ.λπ.). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 30 Ιανουάριου 1995 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. 6096/617 (6) 

Προσδιορισμός κατά κατηγορία προσωπικού του αριθμού και 

του χρόνου της σταδιακής αποχώρησης των δικαιουμένων 

να αποχωρήσουν από την ΟΛΥΜΠΙΑΚΗ ΑΕΡΟΠΟΡΙΑ. 

0 ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) της παραγρ. 5 του άρθρου 2 του Ν. 2271/94 (ΦΕΚ 229/ 
23.12.1994, τ.Α') «Εξυγίανση της Ολυμπιακής Αεροπορίας 
Α.Ε.». 

β) Του άρθρου 27 του Ν. 2081 /92 (ΦΕΚ 154/10.9.92, τ.Α') 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

που συμπλήρωσε το άρθρο 29Α' του Ν. 1558/85 «Κυβέρνηση 
κα( Κυβερνητικά όργανο». 

2. Το με αριθμό Γ.Δ/469/8.2.1995 έγγραφο της Ολυμπια¬ 
κής Αεροπορίας. 

3. Το με αριθμό 547 πρακτικό (απόσπασμα) της Συνεδρία¬ 
σης τομ Διοικητικού Συμβουλίου της Ολυμπιακής Αεροπορίας 
Α.Ε. της 7ης Φεβρουάριου 1995. 

4. Την ανάγκη προσδιορισμού κατά κατηγορία προσωπικού 
του αριθμού και του χρόνου της σταδιακής αποχώρησης των 
δικαιουμένων να αποχωρήσουν από την Ολυμπιακή Αεροπο¬ 
ρία Α.Ε. 

5. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του Κρατικού Προϋπολογισμού 
ύψους μέχρι ένδεκα δισεκατομμύρια (11.000.000.000) 
δραχμές, σύμφωνα με την παρ. 12 του άρθρου 2 του Ν. 2271 / 

1994, αποφασίζουμε: 

Προσδιορίζεται κατά κατηγορία προσωπικού ο αριθμός και 
ο χρόνος της σταδιακής αποχώρησης των δικαιουμένων να 
αποχωρήσουν από την Ολυμπιακή Αεροπορία Α.Ε.. εντός του 

1995, ως εξής: 

ΙΠΤΑΜΕΝΟ ΠΡΟΣΩΠΙΚΟ ΘΑΛΑΜΟΥ ΕΠΙΒΑΤΩΝ 
ΣΥΝΟΔΟΙ - ΦΡΟΝΤΙΣΤΕΣ 

- Από τη δημοσίευση της απόφασης 110 άτομα 

-Την 1.11.1995 85 άτομα 

ΙΠΤΑΜΕΝΟ ΠΡΟΣΩΠΙΚΟ ΘΑΛΑΜΟΥ ΔΙΑΚΥΒΕΡΝΗΣΗΣ 
ΙΠΤΑΜΕΝΟΙ ΧΕΙΡΙΣΤΕΣ 

- Την 1.3.1995 
-Την 30.4.1995 
-Την 20.7.1995 
-Την 5.8.1995 
-Την 15.11.1995 
ΙΠΤΑΜΕΝΟΙ ΜΗΧΑΝΙΚΟΙ 
Την 20.12.1995 
ΤΕΧΝΙΚΟ ΠΡΟΣΩΠΙΚΟ 

- Από τη δημοσίευση της απόφασης 
-Την 1.11.1995 
ΛΟΙΠΟ ΠΡΟΣΩΠΙΚΟ ΕΔΑΦΟΥΣ 
Από τη δημοσίευση της απόφασης 
Σύνολο 1.048 ότομα 
Η απόφαση αυτή να δημοσιευθεΐ στην Εφημερίδα της Κυ- 

βερνήσεως. 

Αθήνα, 24 Φεβρουάριου 1995 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 
-♦- 

Αριθ. Δ10/Α/8423/583 (7) 

Εσωτερική διάρθρωση του Τμήματος Προσωπικού της Διεύ¬ 
θυνσης Διοικητικού - Οικονομικού του ΚΑΑ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 «περί ιδρύοεως Διευθύν- 
σεως Εναερίων Μεταφορών παρά τω Υπουργείο) Συγκοινω¬ 
νιών και οργανώσεως της ΥΠΑ» (ΦΕΚ 238Α’), όπως τροπο¬ 
ποιήθηκε από το Ν. 1340/83 (ΦΕΚ 35Α ). 

2. Τις διατάξεις του Π.Δ. 56/89 «περί Οργανισμού της 
ΥΠΑ» (ΦΕΚ 28Α ), όπως τροποποιήθηκε μεταγενέστερα. 

3. Τις διατάξεις της παρ. 4 του άρθρου 2 του Ν. 51/75 
(ΦΕΚ 125Α'), όπως αντικαταστάθηκε από τις διατάξεις του 
εδαφ. β της παρ. 6 του άρθρου 21 του Ν. 2085/92 (ΦΕΚ 
170Α'). 


4. Τις διατάξεις της παρ. 2.8 του άρθρου 4 της με αρ. Δ10/ 
Α/11775/824/28.3 91 απόφασης του Υπουργού Μεταφο¬ 
ρών και Επικοινωνιών «περί μεταβίβασης αρμοδιοτήτων και 
δικαιώματος υπογραφής “Με εντολή Υπουργού». 

5. Τις άμεσες και επιτακτικές ανάγκες της Υπηρεσίας. 

6. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Διαρθρώνουμε το Τμήμα Προσωπικού της Διεύθυνσης 
Διοικητικού - Οικονομικού του ΚΑΑ σε Γ ραφεία με τις ακό¬ 
λουθες αρμοδιότητες. 

α) Γ ραφείο Διοίκησης και Κατάστασης Προσωπικού: 

Χειρισμός θεμάτων διοίκησης και παρακολούθησης της κα¬ 
τάστασης και των μεταβολών του προσωπικού του Αερολι¬ 
μένα που ανήκει στην ΥΠΑ και τήρηση των στοιχείων αυτού. 
Χειρισμός θεμάτων διοικητικού, πειθαρχικού ελέγχου και 
αδειών γενικά. Παροχή νομικής συνδρομής. Χειρισμός θεμά¬ 
των διοικητικής οργάνωσης. Παρακολούθηση εφαρμογής ίων 
αερολιμενικών και λοιπών διατάξεων από το προσωπικό αε¬ 
ροπορικών εταιρειών, εταιρειών καυσίμων και ιδιωτικών επι¬ 
χειρήσεων που εδρεύουν στον Αερολιμένα και διοικητικός 
έλεγχος για τυχούσας παραβάσεις. Τήρηση στοιχείων του 
προσωπικού αυτού. 

β) Γραφείο μηχανογραφικής υποστήριξης: 

Μέριμνα για την υλοποίηση εφαρμογών μηχανογράφησης 
που έχουν αναπτυχθεί από το Τμήμα Πληροφορικής της Κ.Υ./ 
ΥΠΑ. Παρακολούθηση και εξασφάλισης καλής λειτουργίας 
και εκμετάλλευσης του εξοπλισμού πληροφορικής του ΚΑΑ. 
Υποβολή προτάσεων για μηχανογραφική ανάπτυξη ή επέ¬ 
κταση αυτών των δραστηριοτήτων στον ΚΑΑ. Παροχή κάθε 
δυνατής βοήθειας στους χρήστες μηχανογράφησης - πληρο¬ 
φορικής στον ΚΑΑ σε συνεργασία με το Τμήμα Πληροφορι¬ 
κής της Κ.Υ./ΥΠΑ. 

2. Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Φεβρουάριου 1995 

Με εντολή Υπουργού 
Ο Προϊστάμενος κ.α.α. 

Α. ΣΑΡΡΗΔΗΜΗΤΡΟΓΛΟΥ 

- ♦ - 

Αριθ. Οικ. 56 82 (8) 

Σύσταση ιδιόμορφης Δημοτικής Επιχείρησης Ραδιοφωνίας 
στο Δήμο Αμαλιάδας Ν. Ηλείας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΗΛΕΙΑΣ 
Έχοντας υπόψη: 

1 -Τις διατάξεις των άρθρ. 260 έως 267 του Π.Δ/τος 
323/89 (Δ.Κ.Κ.). 

2. Την αριθ. 25027/9.4.92 απόφαση του Υπουργού Εσω¬ 
τερικών. 

3. Τις διατάξεις του άρθρου 20 του Ν. 1832/89. 

4. Το Π.Δ. 250/89 που δημοσιεϋθηκε στο 118 Α/89 ΦΕΚ 
«Μεταβίβαση αρμοδιοτήτων του Υπουργού Εσωτερικών 
στους Νομάρχες». 

5. Την αριθμ. 13/95 απόφαση του Δημοτικού Συμβουλίου 
Αμαλιάδας περί σύστασης Δημοτικής Επιχείρησης Ραδιοφω¬ 
νίας στο Δήμο. 

6. Την από 15.2.95 έκθεση αξιολόγησης της οικονομοτε¬ 
χνικής μελέτης της επιχείρησης από επιτροπή που συστά- 
θηκε με την αριθμ. 2349/95 απόφασή μας, αποφασίζουμε: 

1. Συνιστούμε στο Δήμο Αμαλιάδας Δημοτική Επιχείρηση 
με την επωνυμία «Δημοτική Επιχείρηση Ραδιοφωνίας», που 

θα διέπεται από τις διατάξεις τωγ άρθρων 260 έως 267 του 
Π.Δ/τος 323/89 (Δ.Κ.Κ.). 

2. Σκοπός της Επιχείρησης είναι η λειτουργία του Ραδιο¬ 
φωνικού Σταθμού Αμαλιάδας. 

3. Η επιχείρηση διοικείται από ενδεκαμελές (11) Διοικητικό 
Συμβούλιο που τα μέλη του ορίζονται μαζί με αναπληρωτές 
από το Δημοτικό Συμβούλιο. Από τα μέλη του Δ.Σ. τέσσερα 
(4) είναι αιρετοί εκπρόσωποι του Δήμου, πέντε (5) δημότες 
Αμαλιάδας, ένας (1) εκπρόσωπος του Εμπορικού Συλλόγου 
Αμαλιάδας και ένας (1) εκπρόσωπος των εργαζομένων. 

4. Η διάρκεια της επιχείρησης είναι πενήντα (50} χρόνια 
από τη δημοσίευση της απόφασης αυτής στην Εφημερίδα της 
Κυβερνήσεως. 

5. Έδρα της επιχείρησης είναι ο Δήμος Αμαλιάδας. 

6. Το κεφάλαιο που διαθέτει ο Δήμος Αμαλιάδας στην επι¬ 
χείρηση είναι 100.000.000 δρχ. 

7. Πόροι της επιχείρησης είναι: 

- Τα έσοδα από τη λειτουργία της επιχείρησης του Ραδιο¬ 
φωνικού Σταθμού. 

- Οι πρόσοδοι από την περιουσία της. 

- Δάνεια, κληρονομιές, δωρεές ως και λοιπές επιχορηγή¬ 
σεις. 

8. Η επιχείρηση διαλύεται: 

α) Με απόφαση του Δημοτικού Συμβουλίου, που λαμβάνε- 
ται με την απόλυτη πλειοιμηφία των μελών του. 

β) Όταν λήξει χωρίς να παραταθεί η διάρκεια της επιχείρη¬ 
σης. 

γ) Σε περίπτωση πτώχευσης της επιχείρησης. 

9. Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση γί¬ 
νεται από τρεις εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττοντοι οι αποκτήσεις, ρευστοποιείται η περιου¬ 
σία και πληρώνονται τα χρέη της επιχείρησης. 

10. Η συγκρότηση, λειτουργία και οι αρμοδιότητες των ορ¬ 
γάνων διοίκησης, η οργάνωση, λειτουργία, η διαχείριση και 
εποπτεία της επιχείρησης διέπονται από τις σχετικές με τις 
δημοτικές και κοινοτικές επιχειρήσεις διατάξεις του Π.Δ. 
329/89 (Δ.Κ.Κ.) την με αριθμ. 25027/Θ.4.92 απόφαση του 
Υπουργού Εσωτερικών που δημοσιεύθηκε στο ΦΕΚ 244/ 


19.4.84 τεύχος Β' και τις διατάξεις του Π.Δ. 25/88 που δημο¬ 
σιεύθηκε στο ΦΕΚ 10/Α/88. 

11. Κάλυψη δαπάνης: Από τις διατάξεις της παρούσας δεν 
προκαλείται δαπάνη σε βάρος του προϋπολογισμού του Δή¬ 
μου Αμαλιάδας. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πύργος, 21 Φεβρουάριου 1995 

Ο Περιφερειακός Διευθυντής 
Γ. ΗΛΙΑΚΟΠΟΥΛΟΣ 

-♦- 

Αριθ. Ε.Κ.95 ( 9 ) 

Κένωση θέσης Χρηματιστηριακού Εκπροσώπου της εται¬ 
ρείας «ΚΥΡΑΝΗΣ ΧΡΗΜΑΤΙΣΤΗΡΙΑΚΗ Α.Ε.». 

(Συνεδρίαση 33η/15.2.1995, θέμα Ιο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις της παργ. 11 του άρθρου 6 του Ν. 1806/88 
(ΦΕΚ 207/Α) «Για την τροποποίηση της νομοθεσίας για τα 
Χρηματιστήρια και άλλες διατάξεις», που προστέθηκε με την 
παραγ. 2 του άρθρου 61 του Ν, 1892/90 «για τον εκσυγχρονι¬ 
σμό, την ανάπτυξη και άλλες διατάξεις» (ΦΕΚ 101). 

2. Την απόφαση της 62ης/4.12.90/θέμα 7ο Συνεδρίασης 
της Επιτροπής Κεφαλαιαγοράς για την Ιδρυση της «ΚΥΡΑ¬ 
ΝΗΣ Α.Χ.Ε.». 

3. Την από 8.2.1995 αίτηση της εταιρείας. 

4. Σχετική εισήγηση του Γεωρ. Καλλία, αποφασίζει ομό¬ 
φωνα: 

Επιτρέπει στοναντικρυστή και μέλος του Δ.Σ. της εταιρείας 
«ΚΥΡΑΝΗΣ ΧΡΗΜΑΤΙΣΤΗΡΙΑΚΗ Α.Ε.» Νικόλαο Καστριώτη 
να ασκεί χρέη χρηματιστηριακού εκπροσώπου της εταιρείας 
για το διάστημα από 20 Φεβρουάριου 1995 έως 20 Μαίου 
1995, λάγω κένωσης του Χρηματιστηριακού Εκπροσώπου 
της. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


